После проглашења независности Индије 1947, односи нове републике и Португалске Индије били су затегнути. Године 1954. народ је де факто преузео енклаве Дадра и Нагар Хавели у корист Индије (ове енклаве немају излаз на море). Индија је извршила инвазију на Гоу, Даман и Дију 1961. (Операција Виџеј). Дана 19. децембра 1961. проглашено је уједињење ових територија са Индијом. Салазаров режим у Португалу одбио је да призна индијски суверенитет над својим доскорашњим поседима. То се догодило тек после Револуције у Португалу 1974.